ગોરમાનું ગીત રજુ કરીને આપે બચપણની ઘણી યાદો તાજી કરાવી આપી! ૧૯૪૭-૪૮માં અમે બોટાદ પાસેના નિંગાળા ગામે અમારી માસીને ઘેર જતા, ત્યાં મારી મસીયાઇ બહેન શાંતા તથા મારી નાની બહેનો મીના-સુધા-જયશ્રી મોળાકત રાખતી, અને કેરી નદીમાં ભેગી થઇને ગોરમાનાં ગીતો ગાતી. આ તેમાંનું એક ગીત છે, એવો આછો ખ્યાલ છે. કેરી નદીમાં કાંકરા જ રહેતા – ફક્ત ચોમાસામાં પાણી આવે. નિંગાળા ગામની સીમમાં કાળીયાર આવતા, તેમને પકડવાના વ્યર્થ પ્રયત્ન કરવા અમે તેમની પાછળ દોડતા તે હજી યાદ છે! જુની યાદો તાજી કરાવવા માટે આભાર.